**

 **REPUBLIKA HRVATSKA**

**SPLITSKO-DALMATINSKA ŽUPANIJA**

 **OPĆINA PODSTRANA**

 **OPĆINA PODSTRANA**

 **Općinsko vijeće**

**PREDMET:** Prijedlog Odluke o pokretanju postupka rješavanja imovinskopravnih odnosa radi izgradnje infrastrukturne građevine- izgradnja ulice pored Trga dr. Franje Tuđmana

**PRAVNI TEMELJ:** Zakon o izvlaštenju i određivanju naknade, Statut Općine Podstrana

**NADLEŽNOST ZA**

**DONOŠENJE:** Općinsko vijeće

**PREDLAGATELJ:** Općinski načelnik

**STRUČNA OBRADA:** Upravni odjel za prostorno uređenje, komunalne poslove i zaštitu okoliša

**PREDMET: Obrazloženje Prijedloga Odluke o pokretanju postupka rješavanja imovinskopravnih odnosa radi izgradnje infrastrukturne građevine- izgradnja ulice pored Trga dr. Franje Tuđmana u Podstrani**

Općina Podstrana ishodila je Lokacijsku dozvolu Klasa: UP/I-350-05/18-01/000022, Urbroj: 2181/1-11-00-00/16-18-0005 od 29.11.2018. godine, koja je svojstvo pravomoćnosti stekla 27. prosinca 2019. godine te Rješenje o produljenju važenja lokacijske dozvole Klasa: UP/I-350-05/20-01/000048, Urbroj: 2181/1-01-11-00-00/04-20-0003 od 31. prosinca 2020. godine, kojim se važenje lokacijske dozvole produljuje do 27. prosinca 2022. godine.

U svrhu izgradnje predmetne infrastrukturne građevine Općina Podstrana pribavila je Parcelacijski elaborat izrađen od ovlaštene geodetske tvrtke Salient d.o.o. broj: 27/2019 od travnja 2019. godine, potvrđen od Državne geodetske uprave, Područni ured za katastar Split, Klasa: 932-06/19-02/1021, Urbroj: 541-26-02/3-19-6 dana 20. studenog 2020. godine.

Temeljem gore navedenog parcelacijskog elaborata, čst.zem. prozvane u članku 1. prijedloga Odluke, u privatnom vlasništvu, ulaze u obuhvat gore planiranog zahvata. Ukupna površina izvlaštenja iznosi 733 m2.

U svrhu rješavanja imovinskopravnih odnosa s vlasnicima navedenih zemljišta Općina Podstrana pokrenula je pred Upravnim odjelom za imovinsko-pravne poslove Splitsko-dalmatinske županije postupak osiguranja dokaza o stanju i vrijednosti predmetnih čst.zem Klasa: UP/I-943-04/20-01/00092, u kojem postupku je utvrđena tržišna vrijednost predmetnih nekretnina, sa građevinskim i poljoprivrednim poboljšicama u ukupnom iznosu od 1.164.341,45 kuna, odnosno:

* ukupna procijenjena vrijednost zemljišta iznosi 1.077.826,45 kune
* ukupna procijenjena vrijednost građevinskih poboljšica iznosi 43.585,00 kuna
* ukupna procijenjena vrijednost poljoprivrednih poboljšica iznosi 42.930,00 kuna.

Općina Podstrana će sukladno članku 31. Zakona o izvlaštenju i određivanju naknade (74/14, 69/17, 98/19) poslati ponudu vlasnicima nekretnina u cilju sporazumnog rješavanja pitanja stjecanja prava vlasništva sukladno gore navedenim procjenama. S onim vlasnicima koji prihvate ponudu sklopit će se ugovori o kupoprodaji zemljišta, a u odnosu na one vlasnike koji ne prihvate ponudu pokrenut će se postupak izvlaštenja kod Upravnog odjela za imovinsko-pravne poslove Splitsko-dalmatinske županije.

Slijedom navedenog predlaže se donijeti sljedeći akt:

Na temelju članka 2. Zakona o izvlaštenju i određivanju naknade („Narodne novine“ broj 74/14, 69/17, 98/19) i članka 30. Statuta Općine Podstrana („Službeni glasnik Općine Podstrana“ broj 07/21, 21/21) Općinsko vijeće Općine Podstrana na 4. sjednici održanoj dana 21. listopada 2021. godine donosi sljedeću

## **ODLUKU**

o pokretanju postupka rješavanja imovinskopravnih odnosa radi izgradnje

infrastrukturne građevine- izgradnja ulice pored Trga dr. Franje Tuđmana u Podstrani

**Članak 1.**

Odobrava se pokretanje postupka sporazumnog rješavanja pitanja stjecanja prava vlasništva, odnosno izvlaštenja za rješavanje imovinskopravnih odnosa na čst.zem. 3379, 3380, 3381, 3383, 3384 i 3385, sve k.o. Donja Podstrana, sa vlasnicima predmetnih čst.zem, a u svrhu izgradnje infrastrukturne građevine – izgradnja ulice pored Trga dr. Franje Tuđmana, prema utvrđenoj tržišnoj vrijednosti nekretnina i poboljšica u postupku osiguranja dokaza o stanju i vrijednosti predmetnih čst.zem., provedenog po Upravnom odjelu za imovinsko-pravne poslove Splitsko-dalmatinske županije Klasa: UP/I-943-04/20-01/00092.

**Članak 2.**

Utvrđuje se ukupna tržišna vrijednost čst.zem. iz članka 1. ove Odluke, s uključenim poboljšicama, u iznosu od 1.164.341,45 kuna.

**Članak 3.**

Ovlašćuje se načelnik da pokrene postupak sporazumnog rješavanja pitanja stjecanja prava vlasništva, odnosno postupak za izvlaštenje čst.zem. iz članka 1. ove Odluke, u svrhu izgradnje infrastrukturne građevine.

**Članak 4.**

Zadužuje se Upravni odjel za prostorno uređenje, komunalne poslove i zaštitu okoliša da izradi svu potrebnu dokumentaciju za postupke iz članka 3. Ove Odluke.

**Članak 5.**

Ova Odluka stupa na snagu osmog dana od dana objave u „Službenom glasniku Općine Podstrana“.

Klasa: 022-05/21-01/08 Predsjednik

Urbroj: 2191/02-1-21-6 Općinskog vijeća:

Podstrana, 21. listopada 2021. godine Tomislav Buljan